વાત એમ છે કે રિવ્યાનીના પિતા રાધેશ્યામ રહાંગડાલે મહારાષ્ટ્રના ગોંદિયા જિલ્લાના દેઓરી ગામમાં પોલીસ વિભાગમાં એક સામાન્ય નોેકરી કરે છે. ૧૮મી એપ્રિલે દેઓરી ગામથી થોડેક દૂર રસ્તા પર રિવ્યાની પાણી પી રહી હતી. એ દરમિયાન પૂરપાટ ઝડપે આવી રહેલી એક મોટરસાઇકલે સવારે તેને ટક્કર મારી દીધી. રિવ્યાની તેના કાકા-કાકી સાથે બીજા એક ગામ ગઇ હતી અને હવે તે તેમની સાથે પોતાના ગામ પાછી આવી રહી હતી. રસ્તામાં તરસ લાગતાં તે પાણી પીવા ઊતરી પણ મોટરસાઇકલ સવારની ટક્કરથી તેના કાકા-કાકી સહિત તે ગંભીર રીતે ઇજાગ્રસ્ત થઇ નીચે પડી ગઇ. વૃદ્ધ કાકા, કાકી પણ પડી ગયાં.